internet vaartha 239 Views
దేశీయ కంపెనీలకు ప్రభుత్వ మద్దతు
న్యూఢిల్లీ : దేశీయ ఉక్కు కంపెనీలకు మార్కెట్‌ లాభదాయ కత పెంచేందుకుగాను దిగుమతులపై ఆంక్షలు ప్రవేశపెట్టడంతో ఈ ఏడాది ఇప్పటివరకూ దిగుమతులు 1/4శాతం తగ్గినట్లు ప్రభుత్వం ప్రకటించింది. మొదటి 11నెలల కాలంలోనే నాలుగోవంతు తగ్గాయని మరింత తగ్గే అవకాశం ఉన్నట్లు తెలిపింది. దిగుమతి, రక్షణసుంకం, కనీస దిగుమతిధర, నాణ్యతనియంత్రణ ఉత్తర్వులు వంటివాటితో ఉక్కు దిగుమతులు ఏప్రిల్‌ ఫిబ్రవరి నెలల మధ్యకాలంలో తగ్గినట్లు ఉక్కుశాఖ మంత్రి నరేంద్రసింగ్‌ తోమర్‌ వెల్లడించారు. గత ఏడాది దిగుమతులు 71శాతం పెరిగాయి. దేశీయ ఉక్కుపరిశ్రమను రక్షించుకు నేందుకు నిఘా కొంత అవసరమని చైనా ఇప్పటికే భారత్‌కు చౌక ఉక్కును భారీగా తరలిస్తోందని, దీనివల్ల దేశీయ కంపెనీల విక్రయా లు, లాభాలను ప్రభావితం చేస్తున్నట్లు వెల్లడించారు. ఉక్కుమంత్రిత్వ శాఖపరిధిలోని జాయింట్‌ ప్లాంట్‌కమిటీ వివరాలను పరిశీలిస్తే 2014 -15లో దిగుమతులు 9,321మిలియన్‌ టన్నులకు పెరిగాయి. అంటే 71శాతం పెరిగాయి. భారత్‌ ఎక్కువగా చౌక ఉక్కు దిగుమతులపైనే దృష్టిపెట్టింది. అదే ప్రస్తుత ఆర్థికసంవత్సరంలో ఉక్కు దిగుమతులు 20.5శాతంగా ఉన్నాయి. 10,215 మిలియన్‌ టన్నులుగా ఉన్నాయి. అయితే ఫిబ్రవరి నెలలో మాత్రం 0.1శాతం తగ్గింది. గత ఏడాది ఫిబ్రవరినెలతో పోలిస్తే 7.3శాతంగా ఉన్నాయి. వరుసగా నాలుగు నెలల నుంచి ఉక్కుదిగుమతులు తగ్గుతున్నట్లు ప్రభుత్వం స్పష్టం చేసింది. దేశీయ ఉత్పత్తిదారులను పరిరక్షించేందుకుగాను ప్రభుత్వం కనీస దిగుమతిధరలను ప్రకటించింది. మొత్తం 174 ఉక్కు ఉత్పత్తు లపై ఈ ధరలు అమలవుతాయి. గత ఏడాది జూలై, ఆగస్టునెలల్లో పీక్‌ కస్టమ్స్‌ సుంకం ఉక్కుపై 15శాతానికి పెంచారు. యాంటిడంపిం గ్‌ సుంకం కూడా కొన్నిగ్రేట్‌లపై విధించారు. జూన్‌, డిసెంబరునెలల్లో మరింతగా విధించింది. వీటితోపాటు చట్టపరంగా సేఫ్‌గార్డ్‌ సుంకం 20శాతం హాట్‌రోల్డ్‌ స్టీల్‌ కాయిల్స్‌పై ఆరునెలలపాటు విధించినట్లు తోమర్‌ వివరించారు. గత ఏడాది భారత్‌ప్రపంచంలోనే ఉక్కు ఉత్పత్తి చేస్తున్న మూడో అతిపెద్ద దేశంగా నిలిచిందని, అమెరికా తర్వాత భారత్‌కే ఆస్థానం దక్కిందన్నారు. 2014మేనెల నుంచి ఉక్కు కంపెనీ లు ప్రభుత్వరంగంలోని సెయిల్‌, ఆరైఎన్‌ఎల్‌ వంటి వాటితో కలిసి మొత్తం 16 మిలియన్‌ టన్నుల కెపాసిటీని పెంచుకున్నాయి. ఇందుకు పెట్టుబడులు లక్షకోట్లుపెట్టారని వివరించారు. 2014-15 ఆర్ధిక సంవ త్సరంలో భారత్‌ ఉక్కు ఉత్పత్తి 7.9శాతం పెరిగి 88.12 మిలియన్‌ టన్నులుగా ఉంది. గనుల తవ్వకాల మొదటిదశ వేలంలలో మొత్తం 43 బ్లాక్‌లు వేలంకు వచ్చాయని, ఆరు ఇప్పటివరకూ వేలం జరిగి నట్లు తోమర్‌ వివరించారు. రాష్ట్రాలు ఈ వేలం ద్వారా 14,855 కోట్లు రాబడులు ఆరుబ్లాక్‌ల నుంచి రాబట్టినట్లు రెండోవిడత 12 ఖనిజవనరులున్న రాష్ట్రాలకు రాబడులు అందుతాయన్నారు. వీటిలో 42 బ్లాక్‌లను వేలం వేయనున్నట్లు వివరించారు. ఈ వేలం వచ్చే ఆర్ధిక సంవత్సరంలో ఉంటుందన్నారు. 1957 నాటి ఖనిజవనరుల అభివృద్ధి క్రమబద్ధీకరణ చట్టాన్ని సవరించేందుకు యోచిస్తున్నామని దీనివల్ల ప్రభుత్వ నియమ నిబంధనల ప్రకారం వేలంలో కాకుండాగనులు కేటాయించేందుకు వెసులుబాటు కలుగు తుందన్నారు. క్యాప్టివ్‌మైనింగ్‌ లీజులు ఇప్పటివరకూ వేలం ద్వారానే కేటాయిస్తుండగా ఈ గనుల చట్టంసవరణ ద్వారా అత్యవసర పరిస్థితుల్లో ప్రభుత్వం మార్గదర్శకాలను అనుసరించి కేటా యించే వీలుందన్నారు. ఇందుకు సంబంధించిన ముసాయి దాను కేబి నెట్‌కు పంపిస్తున్నట్లు తెలిపారు. అనంతరం పార్లమెంటుకు వస్తుం దన్నారు. జింక్‌ ఆల్లాయ్ పై సుంకం పెంచేందుకు ప్రతిపాదించామని దీనివల్ల దిగుమతులు కట్టడిచేయగలమన్నారు. ఎగుమతులపై సుంకం తొలగింపు వల్ల భారతీయ ఉక్కును అత్యధికంగా ఎగుమతి చేయగలమన్నారు.  అల్యూమినియం ఉత్ప త్తులపై 2.5శాతం సుంకం విధింపువల్ల దేశీయంగా ఉన్న పరిశ్రమకు లాభం కలుగుతుందన్నారు. బడ్జెట్‌లో తీసుకున్న నిర్ణయాల కారణంగా ఉక్కురంగం ఎంతో లాభపడుతుందన్నారు. గ్రామీణప్రాంతాలకు ఎల్‌పిజిసరఫరా నిర్ణయం వల్ల ముందు సిలిండర్ల తయారీకి అవసరమైన ఉక్కుకుడిమాండ్‌ పెరుగుతుందని దీనివవల్ల ఉక్కు రంగానికి ప్రత్యక్షంగా మేలు జరుగుతుందన్నారు. అలాగే 2018 మే ఒకటవతేదీలోపు నూరుశాతం గ్రామాల విద్యుదీకరణ ప్రాజెక్టు వల్ల ఉక్కు డిమాండ్‌ పెరుగుతుందని, స్తంభాలు, ఇతర ఉక్కువైర్లు, విద్యుత్‌ రంగానికి అవసరమైన ఉక్కు కొనుగోళ్లు పెరుగుతాయన్నారు. అలాగే జలవన రుల రంగంలో 85వేల కోట్ల పెట్టుబడులు వల్ల ఉక్కురంగంలో పైపులు ట్యూబ్‌లు వంటి వాటికి డిమాండ్‌ పెరుగుతుందన్నారు. అలాగే ఆహార ఉత్పత్తుల్లో నూరుశాతం ఎఫ్‌డిఐను ప్రోత్సహించడం వల్ల కంటైనర్ల నిర్మాణానికి, సిలోస్‌ నిర్మాణానికి ఉక్కు అవసరం పెరుగుతుందన్నారు. దీనివల్ల పరోక్షంగా ఉక్కు డిమాండ్‌ పెరుగుతుందని మంత్రి నరేంద్రసింగ్‌ తోమర్‌ వివరించారు.